text: Motorcyklist forsøgte at køre fra politiet 
  13 oktober 2012 kl. 10.22
  Med en fart på mere end 200 kilometer i timen forsøgte en 44-årig fredag aften mand at flygte fra en politipatrulje på Vejlevej i Kolding.
  Motorcyklisten kørte flere gange over for rødt lys - og han viste sig også at være påvirket af spiritus, da politiet fik ham stoppet.
  Den 44-årige mand, der er fra Kolding, fik beslaglagt motorcyklen og sigtes nu for en række lovovertrædelser.
  